NOMAS LĪGUMS

Rīgā, *datums skatāms laika zīmogā*

 **SIA “Rīgas meži”**, juridiskā adrese: Ojāra Vācieša iela 6, k-1, Rīgā, LV-1004, tās valdes priekšsēdētājas Anitas Skudras personā, kura rīkojas pamatojoties uz Sabiedrības statūtu un 20.02.2025. pilnvaras Nr. PV-25-19 pamata (turpmāk – **Iznomātājs)**, no vienas puses, un

**\_\_\_\_\_\_\_\_\_\_\_\_\_\_**, juridiskā adrese: \_\_\_\_\_\_\_\_\_\_\_\_\_\_, tās valdes locekļa \_\_\_\_\_\_\_\_\_\_\_\_\_\_ personā, kas darbojas pamatojoties uz statūtiem (turpmāk – **Nomnieks**), no otras puses,

 bet abi kopā turpmāk saukti kā – Puses vai atsevišķi – Puse, saskaņā ar Nekustamā īpašuma komisijas 2025. gada \_\_.\_\_\_\_\_\_\_\_\_\_\_\_\_\_ protokolu 2025/\_\_ bez viltus, maldības un spaidiem, paužot brīvu gribu, noslēdz šādu zemes nomas līgumu (turpmāk – **Līgums**):

## I Līguma priekšmets

* 1. Nomnieks nomā **daļu no Rīgas valstspilsētas pašvaldībai piederošā zemesgabala Rīgā, Ostas prospekts 11, (Mežaparks), kadastra Nr. 0100 095 0040, zemes vienības kadastra apzīmējums 0100 095 0030, 12 m2 platībā** (turpmāk – **Īpašums**). Īpašuma platība noteikta saskaņā ar Līgumam pievienoto iznomājamās platības robežu shēmu (1. pielikums), kas ir Līguma neatņemama sastāvdaļa.
	2. Īpašums atbilstoši 2013. gada 18. jūnija Rīgas domes lēmumam Nr. 6332 “Par kultūras un atpūtas parka “Mežaparks” lokālplānojuma apstiprināšanu” atrodas­­­­­­­­­­­­­­­­ Apstādījumu un dabas teritorijā A3-1*.*
	3. Īpašuma izmantošanas mērķis: *Tirdzniecības vietas ierīkošanai tirdzniecībai no mehāniskā transportlīdzekļa, rūpnieciski izgatavotas tirdzniecībai paredzētas piekabes (treilera), mehāniskā transportlīdzekļa pilnai masai nepārsniedzot 3500 kg, piekabes pilnai masa nepārsniedzot 1750 kg un mehāniskā transportlīdzekļa kopā ar piekabi pilna masa nepārsniedzot 5250 kg. Atļautais sortiments: saldējums, karstās uzkodas no speciālām iekārtām un bezalkoholiskie dzērieni izlejamā veidā no speciālām iekārtām vai neplīstošā iepakojumā.*
	4. Īpašums tiek nodots nomā bez apbūves tiesības.
	5. Ar Rīgas pilsētas zemesgrāmatu nodaļas 18.10.1999. lēmumu zemesgrāmatas nodalījumā Nr. 4355 īpašuma tiesības uz zemesgabalu Rīgā, Mežaparkā (kadastra Nr. 0100 095 0040) nostiprinātas Rīgas valstspilsētas pašvaldībai.
	6. Nomnieks uzņemas risku par iespējamiem zaudējumiem, ja Īpašumu Nomnieks atbilstoši savai iecerei nevarēs izmantot Līgumā noteiktajam lietošanas mērķim, un Iznomātājs šajā gadījumā neatlīdzina Nomniekam nekādus zaudējumus un/vai izdevumus (tai skaitā ne nepieciešamos, ne derīgos, ne greznuma izdevumus).

## II Līguma termiņš

* 1. Līgums stājas spēkā ar tā savstarpējas parakstīšanas brīdi un ir spēkā **līdz 05.10.2025.**
	2. Pusēm, savstarpēji rakstveidā vienojoties, Līgums var tikt pagarināts **līdz 31.03.2026**.

## III Nomas maksa un norēķinu kārtība

* 1. Nomas maksa par Īpašuma lietošanu ir noteikta saskaņā ar Nomnieka nomas tiesību izsoles solījumu EUR \_\_\_,00 (\_\_\_\_\_\_\_\_\_\_\_\_\_\_ eiro 00 centi) un PVN 21% EUR \_\_,\_\_ (\_\_\_\_\_\_\_\_\_\_\_\_\_\_eiro \_\_ centi), kopā: EUR \_\_,\_\_ (\_\_\_\_\_\_\_\_\_\_\_\_\_\_eiro \_\_ centi) apmērā par mēnesi.
	2. Papildus nomas maksai Nomnieks maksā:
		1. kompensāciju par nekustamā īpašuma nodokli par nomas periodu;
		2. vienreizēju kompensāciju par sertificēta vērtētāja veikto novērtējumu – 400,00 EUR un PVN 21% 84,00 EUR apmērā.
		3. maksu par Iznomātāja sniegtajiem kultūras un atpūtas parka “Mežaparks” infrastruktūras uzkopšanas pakalpojumiem\* **156,00 EUR** un PVN 21% 32,76 EUR apmērā mēnesī;
		4. maksu par patērēto elektroenerģiju un jaudas uzturēšanu (ja attiecināms) atbilstoši Iznomātāja izrakstītajiem rēķiniem;

*\*Piezīme: Infrastruktūras uzkopšanas pakalpojumi ietver Kultūras un atpūtas parka “Mežaparks” apsaimniekošanas un uzturēšanas darbību kopumu, kuru sistemātiski veic Iznomātājs, tajā skaitā, pieguļošās teritorijas ielu un celiņu tīrīšana, sniega tīrīšana, atkritumu savākšana, apstādījumu izveidošana un kopšana u.c. darbības, kas nodrošina publiskās rekreācijas kvalitātes līmeņa pastāvīgu uzturēšanu. Infrastruktūras uzkopšanas pakalpojums nodrošina Nomnieka šajā Līgumā noteiktās saimnieciskās darbības īstenošanai atbilstošu vidi. Infrastruktūras pakalpojuma maksu Nomnieks maksās bez atsevišķu aktu par pakalpojumu sniegšanu sagatavošanas. Ja Nomnieka ieskatā pakalpojums kādā noteiktā periodā netiek sniegts kvalitatīvi, tad viņš par to ziņos nekavējoties un puses fiksēs attiecīgo stāvokli. Tiek izskatīti tikai tādi Nomnieka iebildumi, kas izteikti saprātīgā termiņā, tas ir, ne vēlāk kā trīs darba dienu laikā pēc tos pamatojošo apstākļu rašanās.*

* 1. Nomas maksas aprēķins un samaksa tiek uzsākta ar dienu, kad Nomnieks ir saņēmis visas nepieciešamās atļaujas tirdzniecības vietas ierīkošanai/ēdināšanas pakalpojumu sniegšanai, bet ne vēlāk kā pēc 35 (trīsdesmit piecām) dienām, skaitot no Līguma spēkā stāšanās datuma.
	2. Līgumā noteikto maksājumu norēķina periods ir mēnesis, maksājumus par mēnesi veicot līdz attiecīgā mēnesa 15. datumam. Līgumā noteiktos maksājumus Nomnieks veic ar pārskaitījumu uz Līgumā norādīto Iznomātāja bankas kontu. Puses nosaka, ka savstarpējiem norēķiniem sagatavotie rēķini, kas nosūtīti elektroniski no Iznomātāja e-pasta adreses: marina.vasiljeva@rigasmezi.lv uz Nomnieka e-pasta adresi: \_\_\_\_\_\_\_\_\_\_\_\_\_\_, uzskatāmi par saņemtiem ar nosūtīšanas dienu un tiks uzskatīti par derīgiem un apmaksājami arī, ja nav parakstīti ar drošuelektronisko parakstu.
	3. Par Līgumā noteikta maksājuma samaksas termiņa neievērošanu Nomnieks maksā Iznomātājam līgumsodu 0,1 % (nulle komats viens procents) apmērā no kavētā maksājuma summas par katru nokavēto dienu, bet ne vairāk kā 10% (desmit procenti) no kavētā maksājuma summas.
	4. Iznomātājs ir tiesīgs piemērot palielinātu nomas maksu, piemērojot koeficientu 1,5, ja Nomnieks Zemesgabalā ir veicis nelikumīgu būvniecību, neievēro sakārtotas vides prasības, konstatēti pārkāpumi Līguma noteikumu izpildē vai pēc Līguma termiņa beigām Nomnieks neatbrīvo Zemesgabalu Līgumā noteiktajā kārtībā (par faktisko lietojumu).
	5. Iznomātājs var vienpusēji mainīt nomas maksu, par to rakstiski nosūtot paziņojumu Nomniekam, ja tiek izdarīti grozījumi normatīvajos aktos par nomas maksas aprēķināšanas kārtību.
	6. Iznomātājs var vienpusēji mainīt maksu par Iznomātāja sniegtajiem kultūras un atpūtas parka “Mežaparks” infrastruktūras uzkopšanas pakalpojumiem, ja mainījusies pakalpojumu pašizmaksa. Šādas Iznomātāja noteiktas izmaiņas ir saistošas Nomniekam ar 30 (trīsdesmito) dienu no dienas, kad attiecīgais paziņojums nosūtīts Nomniekam.
	7. Nomnieks ir iemaksājis drošības naudu \_\_,\_\_ EUR apmērā. Ja izsolē samaksātā drošības naudas summa ir mazāka kā Līguma 3.1. punktā noteiktā nomas maksa (ar PVN), tad Nomnieks 3 (trīs) darba dienu laikā pēc Līguma noslēgšanas veic trūkstošās summas iemaksu, lai kopējā drošības naudas summa atbilstu Līguma 3.1. punktā noteiktajam nomas maksas apmēram. Visā Līguma periodā Nomniekam ir jānodrošina, ka Iznomātāja rīcībā ir Nomnieka Līguma izpildes nodrošinājums nomas maksas apmērā.
	8. Drošības naudu Iznomātājs ir tiesīgs ieturēt šādos gadījumos, ja:
		1. Nomnieks neievēro šo Līgumu un/vai spēkā esošo normatīvo aktu prasības;
		2. Nomnieks izsolē iegūtās tiesības nodevis trešajai personai;
		3. Nomnieks nav samaksājis Līgumā noteiktos maksājumus, tajā skaitā līgumsodu. Iznomātājs bez īpaša paziņojuma drošības naudu ieskaita nesamaksāto maksājumu samaksai;
		4. Nomnieka dēļ ir radīti zaudējumi Iznomātājam un/vai Īpašumam. Iznomātājs informē Nomnieku, ka drošības naudu izmantos radušos zaudējumu segšanai;
		5. Nomnieks paziņo par vienpusēju atkāpšanos no Līguma.
	9. Drošības nauda tiek atmaksāta Nomniekam 10 (desmit) dienu laikā no attiecīgā fakta konstatācijas brīža (ja Nomniekam nav no šī Līguma izrietošu neizpildītu saistību pret Iznomātāju):
		1. Ja Līgums ir ticis pilnībā izpildīts;
		2. Līgums tiek izbeigts pamatojoties uz Līguma 6.2. punkta noteikumiem;
		3. Ja Līgums tiek izbeigts uz abpusējas rakstiskas vienošanās pamata.

## IV Iznomātāja pienākumi un tiesības

4.1. Iznomātājs apņemas:

* + 1. šī Līguma noslēgšanas brīdī nodot Īpašumu Nomniekam lietošanā un nodrošināt iespēju izmantot Īpašumu Līgumā noteiktajā termiņā bez jebkādiem pārtraukumiem un traucējumiem, izņemot Līgumā noteiktajos gadījumos;
		2. izsniegt saskaņojumu Nomniekam ielu tirdzniecības vietas saskaņošanai (ja tāda nepieciešama);
		3. nekavējoties informēt Nomnieku par tiesiskajiem un/vai faktiskajiem apstākļiem, kuri ietekmē Īpašuma izmantošanu, un kuri Iznomātājam ir kļuvuši zināmi Līguma darbības laikā;
		4. izsniegt Nomniekam atļauju (1 gab.) iebraukšanai Kultūras un atpūtas parka “Mežaparks” teritorijā (*piezīme: caurlaides var tikt noteiktas kā nederīgas atsevišķu pasākumu laikā*).
	1. Iznomātājam ir tiesības:
		1. veikt Īpašuma apskati jebkurā laikā un pieprasīt no Nomnieka ievērot Civillikuma, Meža likuma un citu Latvijas Republikas normatīvo aktu prasības, valsts un pašvaldības iestāžu lēmumus, ugunsdrošības un citu kompetentu iestāžu prasības attiecībā uz Īpašuma lietošanu;
		2. apturēt Nomnieka saimniecisko darbību Īpašumā, ja Nomnieks to dara tādā veidā, kas ir pretrunā šī Līguma noteikumiem vai neizpilda šajā Līgumā noteiktus pienākumus;
		3. pieprasīt no Nomnieka kompensāciju par soda sankcijām, kas Iznomātājam kā Īpašuma apsaimniekotājam piemērotas sakarā ar Nomnieka darbību Īpašumā;
		4. neatlīdzināt nekādus Nomnieka veiktos ieguldījumus Īpašumā vai Īpašuma uzlabojumus, izņemot, ja Puses rakstveidā vienojušās savādāk;
		5. uz Īpašumā nocirstajiem kokiem;
		6. blakus iznomātajam Īpašumam rīkot ar Nomnieku atsevišķi nesaskaņotus pasākumus;
		7. gadījumā, ja pieņemts lēmums par pasākumu organizēšanu un Nomnieka komerciālā darbība traucē vai rada šķēršļus attiecīgā pasākuma norisei, Nomniekam ir pienākums apturēt/ierobežot savu darbību uz pasākumu laiku bez tiesībām saņemt nomas maksas kompensāciju un jebkādu citu zaudējumu kompensēšanu. Par šādu pasākumu norisi Iznomātājam ir pienākums savlaicīgi (ne vēlāk kā 10 (desmit) darba dienas pirms pasākuma norises) rakstiski paziņot Nomniekam.

 **V** **Nomnieka pienākumi un tiesības**

* 1. Nomnieks apņemas:
		1. izmantot Īpašumu un veikt tā uzturēšanu saskaņā ar spēkā esošajiem normatīvajiem aktiem;
		2. ne vēlāk kā 2 (divu) darba dienu laikā no šī Līguma noslēgšanas dienas 28.06.2024. saistošajos noteikumos Nr. RD-24-286-sn “Par kārtību kādā tiek saskaņota un organizēta ielu tirdzniecība” noteiktajā kārtībā vērsties ar iesniegumu Rīgas domē tirdzniecības vietas atļaujas saņemšanai;
		3. iesniegt Iznomātājam Līguma 5.1.2. punktā noteikto atļauju ne vēlāk kā 1 (vienas) darba dienas laikā pēc tās saņemšanas, kā arī nekavējoties informēt Iznomātāju par atļaujas anulēšanu;
		4. ielu tirdzniecības vietas iekārtojumā ņemt vērā Rīgas valstspilsētas pašvaldības Pilsētas attīstības departamenta noteiktās prasības tirdzniecības vietas iekārtošanai un vizuālajam noformējumam. Tirdzniecības darbība atļauta ievērojot noteiktās Īpašuma robežas;
		5. izmantot Īpašumu vienīgi šajā Līgumā paredzētajiem mērķiem, ievērojot Civillikumu, Meža likumu un citus Latvijas Republikas normatīvos aktus;
		6. savlaicīgi maksāt nomas maksu, kā arī citus Līgumā noteiktos maksājumus;
		7. nodrošināt Iznomātājam iespēju apsekot Īpašumu, lai pārliecinātos par tā izmantošanu atbilstoši šī Līguma noteikumiem;
		8. atbildēt par savas (t.sk., pilnvaroto personu, darbinieku un apakšnomnieku) darbības vai bezdarbības rezultātā Īpašumam un/vai Iznomātājam nodarītajiem zaudējumiem, atlīdzināt tos, kā arī par saviem līdzekļiem un Iznomātāja norādītajā termiņā novērst Īpašumam un tam piegulošajām teritorijām (t.sk. uz tiem esošajam mežam) radītos bojājumus;
		9. ar saviem finanšu resursiem, personālu, materiāli tehniskajiem līdzekļiem uzturēt Īpašumu kārtībā, nepieļaujot tā piegružošanu un vides piesārņošanu, nodrošināt sanitāro, ugunsdrošības, atkritumu apsaimniekošanas, u.c. normatīvo aktu prasību ievērošanu;
		10. nodrošināt Īpašumā esošu pazemes un virszemes inženiertīklu saglabāšanu un to netraucētu ekspluatāciju, kā arī ievērot minēto inženiertīklu aizsargjoslu ekspluatācijas prasības, nodrošināt iespēju ekspluatācijas dienestu darbiniekiem brīvi piekļūt inženiertīkliem;
		11. par saviem līdzekļiem nodrošināt elektrības pieslēgumu, ja Īpašuma izmantošanai tāds ir nepieciešams un, ja tāds ir pieejams;
		12. nepieļaut auglīgās augsnes virskārtas iznīcināšanu un tās kvalitātes pasliktināšanos;
		13. ar savu darbību neizraisīt Īpašuma applūšanu ar notekūdeņiem, piesārņošanu ar ķimikālijām un sadzīves atkritumiem un novērst citus zemi postošus procesus;
		14. nodrošināt ugunsdrošības noteikumu ievērošanu un ugunsgrēku likvidāciju saskaņā ar Latvijas Republikā spēkā esošajiem ugunsdrošību reglamentējošiem tiesību aktiem Iznomātajā Īpašumā, kā arī tam pieguļošajā teritorijā;
		15. savas darbības ietvaros pieļaut tikai drošības standartiem atbilstošu iekārtu izmantošanu, kuras iepriekš saskaņotas ar Iznomātāju, kā arī nodrošināt, ka Nomnieka darbība tiek veikta ievērojot noteiktās Īpašuma platības robežas;
		16. pilnībā atbildēt par Īpašumā izvietotā sava īpašuma, mantas un citu vērtību apsargāšanu pret trešo personu aizskārumu, zādzību, bojāšanos vai bojā eju;
		17. savā darbībā nodrošināt, ka katram klientam obligāti tiek izsniegts maksājumu apliecinošs dokuments (čeks, kvīts u.tml.), kā arī klientu apkalpošanā tiek ievērota augsta apkalpošanas kultūra un latviešu valodas lietošana;
		18. 5 (piecu) darba dienu laikā, skaitot no brīža, kas veiktas izmaiņas adresē, rakstiski paziņot Iznomātājam par savas dzīvesvietas vai juridiskās adreses maiņu. Ja tas netiek izdarīts, Puses uzskata, ka Nomnieks ir saņēmis Iznomātāja nosūtīto korespondenci pēc iepriekšējās adreses;
		19. nodrošināt Latvijas Republikas tiesību aktos noteikto komercdarbības atsevišķo veidu licencēšanas, sertificēšanas noteikumu ievērošanu un nodrošināt, ka Īpašumā izvietotajā Nomnieka struktūrvienībā būtu pieejamas visu attiecīgo atļauju, licenču un sertifikātu kopijas; Nomnieks neveiks Īpašumā tādu darbību, kuras veikšanai tam nebūs attiecīgo atļauju;
		20. Līgumam beidzoties (t.sk. Līguma pirmstermiņa izbeigšanas gadījumā), ne vēlāk kā līdz Līguma spēkā esamības pēdējai dienai, par saviem līdzekļiem atbrīvot Īpašumu no treilera, ietaisēm un ar to saistītas infrastruktūras, Nomniekam un trešajām personām piederošām kustamām lietām, Nomnieka uzstādītiem labiekārtojuma elementiem un aprīkojuma, kā arī citas mantas, sakopt to atbilstoši sakārtotas vides prasībām. Iznomātājs neatlīdzina Nomniekam nekādus izdevumus un/vai ieguldījumus, kas veikti Īpašumā, kā arī izdevumus, kas saistīti ar Īpašuma sagatavošanu iznomāšanai un Īpašuma atbrīvošanu, nomas Līgumam beidzoties;
		21. ievērot šī Līguma 4.2.2. un 4.2.7. punkta kārtībā Iznomātāja noteiktos ierobežojumus.
	2. Nomniekam ir tiesības:
		1. visā šī Līguma darbības laikā netraucēti izmantot Īpašumu atbilstoši šajā Līgumā noteiktajam mērķim;
		2. ievērojot šī Līguma un normatīvo aktu prasības, labiekārtot un uzturēt Īpašuma teritoriju atbilstoši Līgumā noteiktajam mērķim un Latvijas Republikas normatīvajiem aktiem.

## VI Atbildība

* 1. Puses ir atbildīgas par savu šajā Līgumā noteikto saistību godprātīgu izpildi.
	2. Puses nav atbildīgas par līgumsaistību neizpildi vai izpildes kavējumu un tā rezultātā radītajiem zaudējumiem, ja saistību neizpildes vai izpildes kavējuma pamatā ir nepārvaramas varas apstākļi. Par nepārvaramas varas apstākļiem šī Līguma punkta izpratnē Puses saprot tādus apstākļus, kurus vainīgā Puse nevarēja un tai nevajadzēja paredzēt, ietekmēt vai novērst un kuru rašanās pamatā nav vainīgās Puses darbība vai bezdarbība (vaina). Par līgumsaistību izpildes neiespējamību minēto apstākļu dēļ viena Puse informē otru nekavējoties, bet ne vēlāk kā 3 (trīs) dienu laikā no šo apstākļu iestāšanās dienas un, ja nepieciešams, risina jautājumu par turpmāko Līguma izpildes kārtību vai izbeigšanu.

##  VII Līguma grozīšanas kārtība

* 1. Grozījumi vai papildinājumi šajā Līgumā veicami, Pusēm rakstveidā vienojoties, un vienošanos par grozījumu pievieno šim Līgumam kā neatņemamu Līguma sastāvdaļu.
	2. Līgumu var grozīt ar Iznomātāja vienpusēju paziņojumu šajā Līgumā noteiktajos gadījumos un kārtībā.

**VIII Līguma izbeigšanās un sekas**

* 1. Līguma termiņš izbeidzas saskaņā ar 2.1.un 2.2. punkta noteikumiem.
	2. Iznomātājs ir tiesīgs vienpusēji nekavējoties izbeigt šo Līgumu pirms noteiktā termiņa, par to rakstveidā paziņojot Nomniekam, ja:
		1. Nomnieks pārkāpj jebkuru no Latvijas Republikas normatīvajos aktos un/vai šajā Līgumā noteiktajām prasībām par Īpašuma uzturēšanu un/vai izmantošanu;
		2. Īpašums tiek izmantots mērķiem, kas nav paredzēti šī Līguma 1.3. punktā;
		3. Nomnieks ilgāk par 10 (desmit) dienām kavē jebkura šajā Līgumā noteikta maksājuma samaksas termiņu;
		4. Nomnieks bez Iznomātāja rakstiskas piekrišanas Īpašumu ir iznomājis vai nodevis cita veida lietošanā citām juridiskajām vai fiziskajām personām;
		5. Nomnieks nav izpildījis jebkuru citu Līgumā noteiktu Nomnieka pienākumu un nav novērsis pārkāpumu 2 (divu) darba dienu laikā pēc Iznomātāja rakstveida brīdinājuma saņemšanas;
		6. Nomniekam (t.sk. tā valdes vai padomes loceklim, patiesā labuma guvējam, pārstāvēttiesīgajai personai vai prokūristam, vai personai, kura ir pilnvarota pārstāvēt pretendentu darbībās, kas saistītas ar filiāli, vai personālsabiedrības biedram, tā valdes vai padomes loceklim, patiesā labuma guvējam, pārstāvēttiesīgajai personai vai prokūristam, ja pretendents ir personālsabiedrība) ir noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas;
		7. Iznomātājam no publiski pieejamās informācijas nav iespējams pārbaudīt Nomnieku, tai skaitā tā dalībniekus (akcionārus) un patiesā labuma guvējus atbilstoši Noziedzīgi iegūto līdzekļu legalizācijas un terorisma un proliferācijas finansēšanas novēršanas likuma prasībām vai patstāvīgi iegūt droši ticamu informāciju par tiem un Nomnieks nav iesniedzis pieprasīto informāciju par Nomnieku, tā dalībniekiem (akcionāriem) un patiesā labuma guvējiem vai ziņas par to, ka patiesā labuma guvēju noskaidrot nav iespējams un/vai izziņas, tai skaitā Latvijas vai ārvalstu kompetentās institūcijas izziņas, kas apliecina iepriekš minēto Iznomātāja noteiktajā laikā periodā (apliecinošais dokuments – pretendenta AML izziņas no LURSOFT datu bāzes, ja no tās skaidri un nepārprotami izriet Nomnieka patiesā labuma guvēji, izdruka (elektroniski vai papīra formā). Ja Nomnieka patiesā labuma guvējus nav iespējams noskaidrot no LURSOFT AML izziņas vai no tās pirmsšķietami izriet secinājums par informācijas nesakritību vai nepatiesumu, tiek veikta šīs informācijas izpēte no citiem publiskiem avotiem, datu bāzēm un nepieciešamības gadījumā no Nomnieka tiek pieprasīta papildus informācija par tā dalībniekiem (akcionāriem) un patiesā labuma guvējiem, tai skaitā Latvijas vai ārvalstu kompetentās institūcijas izziņas, kas apliecina iepriekš minēto.
	3. Iznomātājam ir tiesības vienpusēji izbeigt Līgumu, par to rakstveidā brīdinot Nomnieku 30 (trīsdesmit) dienas iepriekš, neatlīdzinot Nomniekam tādējādi radītos zaudējumus un/vai jebkādus Nomnieka veiktos ieguldījumus Īpašumā, ja Īpašums būs nepieciešams sabiedrisko vajadzību nodrošināšanai vai normatīvajos aktos noteikto publisko funkciju veikšanai, kā arī ja Īpašums tiek nodots atsavināšanai.
	4. Nomnieks ir tiesīgs vienpusēji izbeigt šo Līgumu pirms noteiktā termiņa jebkurā laikā, ne vēlāk kā 30 (trīsdesmit) dienas iepriekš rakstveidā paziņojot par to Iznomātājam, samaksājot Iznomātājam nomas maksu, kā arī citus Līgumā norādītos maksājumus saistībā ar Īpašuma nomu, par laika posmu līdz Līguma izbeigšanas brīdim. Nomniekam nav tiesību šādā gadījumā pieprasīt no Iznomātāja vai Rīgas valstspilsētas pašvaldības tam radušos zaudējumu un/vai jebkādu izdevumu atlīdzību.
	5. Ja Apkaimju iedzīvotāju centrs ir pieņēmis lēmumu par atteikumu izsniegt Nomniekam tirdzniecības vietas atļauju, Līgums zaudē spēku. Iznomātājam nav pienākums atlīdzināt Nomniekam nekādus tam radušas zaudējumus un/vai izdevumus šajā sakarā.
	6. Līgums var tikt izbeigts pirms termiņa notecējuma, Pusēm savstarpēji rakstveidā vienojoties.
	7. Pēc Līguma termiņa izbeigšanās vai jebkuros citos Līguma izbeigšanas gadījumos Nomniekam jāatbrīvo Īpašums šī Līguma izbeigšanās dienā vai citā Iznomātāja norādītajā termiņā, un jānodod tas Iznomātājam atbilstoši sakoptas vides prasībām, tai skaitā:
		1. Īpašums ir atstāts sakopts un tīrs;
		2. Īpašums ir atbrīvots no Nomnieka īpašuma, iekārtām un citām mantām, tai skaitā, ir noņemtas visas piestiprinātās zīmes un reklāmas.
	8. Īpašums tiek nodots ar nodošanas un pieņemšanas aktu, kas pēc savstarpējas parakstīšanas kļūst par Līguma neatņemamu sastāvdaļu.

**IX Pušu par Līguma izpildi atbildīgās personas**

* 1. Puses nosaka par Līguma izpildi atbildīgās persona, kuras kontaktējas ar otru Pusi un uzrauga (koordinē) kvalitatīvu Līguma izpildi, tajā skaitā paraksta pieņemšanas-nodošanas aktu u.c. Līgumā noteiktos dokumentus:
		1. No Iznomātāja puses: Iznomātāju Līguma izpildes jautājumos pārstāv SIA “Rīgas meži” daļas “Dārzi un parki” projektu vadītājs **Mārtiņš Šveds**, tālrunis **26188863, e-pasts:** **martins.sveds@rigasmezi.lv****.**
		2. No Nomnieka puses: \_\_\_\_\_\_\_\_\_\_\_\_\_\_ valdes loceklis \_\_\_\_\_\_\_\_\_\_\_\_\_\_, tālr. \_\_\_\_\_\_\_\_\_\_\_\_\_\_, e-pasts: \_\_\_\_\_\_\_\_\_\_\_\_\_\_.
	2. Puses apņemas iespējami savlaicīgi informēt viena otru par izmaiņām atbildīgo personu sastāvā vai atsevišķu personu pilnvarojuma apjoma izmaiņām, attiecīgo informāciju nosūtot uz Līguma XI nodaļā noteiktajām e-pasta adresēm un neveicot attiecīgos grozījumus Līgumā.

**X Noslēguma jautājumi**

* 1. Šis Līgums ir saistošs visu Pušu tiesību un saistību pārņēmējiem.
	2. Jebkādas papildu vienošanās pie Līguma, kā arī jebkādi grozījumi vai papildinājumi ir spēkā tikai tad, ja tie noformēti rakstveidā un tos parakstījušas abas Puses, izņemot, ja Līgumā noteikts savādāk.
	3. Strīdus, kas radušies šī Līguma sakarā, Puses risina savstarpējās pārrunās, bet, ja pārrunās vienošanos nav iespējams panākt, strīdu nodod izskatīšanai Latvijas Republikas normatīvajos aktos paredzētajā kārtībā tiesā.
	4. Puses apliecina, ka Līgumā norādītos vai Līguma izpildes ietvaros no otras Puses iegūtos personas datus izmantos tikai Līguma izpildei (dati tiks apstrādāti tikai saskaņā ar Līguma priekšmetu, Līgumā noteiktajā apjomā, uz Līguma darbības termiņu un tikai saskaņā ar spēkā esošo tiesību aktu prasībām). Puses apņemas nodrošināt spēkā esošajiem tiesību aktiem atbilstošu aizsardzības līmeni otras Puses fizisko personu datiem. Katrai Pusei, neizpildot vai pienācīgi neizpildot savas saistības, ir jāsedz visi otrai Pusei vai datu subjektiem nodarītie zaudējumi, kas radušies tās darbības vai bezdarbības rezultātā. Katra no Pusēm patstāvīgi ir atbildīga pret datu subjektiem par personas datu aizsardzības un apstrādes noteikumu neievērošanu un, ja tiek konstatēta Puses atbildība, Pusei patstāvīgi jāapmierina datu subjektu prasījumi un jāsamaksā valsts pārvaldes iestādes uzliktie naudas sodi. Puses apņemas neapstrādāt no otras Puses iegūtos personas datus citiem ar Līguma minēto saistību izpildi nesaistītiem mērķiem, ja vien tas neizriet no spēkā esošiem normatīviem aktiem.
	5. Puses apņemas veikt visus nepieciešamos pasākumus, lai novērstu koruptīvas darbības. Neviena Puse vai tās darbinieki nedrīkst tieši vai netieši piedāvāt, pieprasīt, dot vai pieņemt naudu, dāvanas vai personīgas priekšrocības no otras Puses vai tās darbiniekiem. Jebkura persona ir tiesīga iesniegt informāciju par Puses vai tās darbinieku veiktajām koruptīvajām darbībām vai par iespējamiem pārkāpumiem, rakstot uz Pušu kontaktinformācijā norādīto e-pasta adresi.
	6. Kādam no Līguma noteikumiem zaudējot spēku normatīvo aktu grozījumu gadījumā, Līgums nezaudē spēku tā pārējos punktos, un šajā gadījumā Pušu pienākums ir piemērot Līgumu atbilstoši spēkā esošajiem normatīvajiem aktiem.
	7. Visi paziņojumi starp Pusēm Līguma sakarā tiek uzskatīti par saņemtiem, ja tie (i) nodoti adresātam pret parakstu, (ii) nosūtīti pa pastu ierakstītā vēstulē uz Līguma 11.nodaļā norādītajām Pušu adresēm un šajā gadījumā tiks uzskatīti par saņemtiem 5.piektajā darba dienā no nodošanas pasta iestādē nosūtīšanai, vai (iii) nosūtīti ar e-pasta starpniecību uz Līguma 11.nodaļā norādītajām Pušu e-pasta adresēm, un šajā gadījumā tiks uzskatīti par saņemtiem nākamajā darba dienā pēc nosūtīšanas.
	8. Līgums sastādīts valsts valodā uz astoņām lapām, parakstīts elektroniski ar drošu elektronisko parakstu, kas satur laika zīmogu. Līguma abpusējas parakstīšanas datums ir pēdējā parakstītāja pievienotā laika zīmoga datums un laiks*.*

Pielikumā:

1. pielikums – Īpašuma atrašanās vietas plāns.

**XI Pušu paraksti:**

|  |  |
| --- | --- |
| **Iznomātājs** | **Nomnieks** |
| **SIA “Rīgas meži”**Juridiskā adrese: Ojāra Vācieša iela 6, k-1, LV-1004,Reģistrācijas Nr.: 40003982628e-pasts: rigasmezi@rigasmezi.lv Banka: AS “Citadele banka”Konta Nr.: LV15PARX0005508860001Valdes priekšsēdētāja Anita Skudra | **\_\_\_\_\_\_\_\_\_\_\_\_\_\_**Juridiskā adrese: \_\_\_\_\_\_\_\_\_\_\_\_\_\_,Reģistrācijas Nr.: \_\_\_\_\_\_\_\_\_\_\_\_\_\_e-pasts: \_\_\_\_\_\_\_\_\_\_\_\_\_\_Banka: \_\_\_\_\_\_\_\_\_\_\_\_\_\_Konta Nr.: \_\_\_\_\_\_\_\_\_\_\_\_\_\_Valdes loceklis \_\_\_\_\_\_\_\_\_\_\_\_\_\_ |